

บันทึกข้อความ

ส่วนราชการ สำนักปลัดเทศบาลตำบลควนเสาธง อำเภอตะโหมด จังหวัดพัทลุง

ที่ พท 53901/ วันที่ 16 มกราคม 2562

เรื่อง ประชุมอนุมัติแผนงานสุขภาพ/โครงการกองทุนหลักประกันสุขภาพเทศบาลตำบลควนเสาธง ประจำปี 2562

เรียน ประธานกองทุนหลักประกันสุขภาพเทศบาลตำบลควนเสาธง

**รายงานการประชุม**

**คณะกรรมการบริหารจัดการกองทุนหลักประกันสุขภาพเทศบาลตำบลควนเสาธง**

**ครั้งที่ 1 / 2562**

**วันที่ 8 มกราคม 2562 เวลา 13.30 น.**

**ณ ห้องประชุมเทศบาลตำบลควนเสาธง**

**เริ่มประชุมเวลา 13.30 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายหร้อหีม นวลดำ

ประธานกองทุนฯ กล่าวเปิดการประชุมคณะกรรมการบริหารงานกองทุนหลักประกันสุขภาพเทศบาลตำบลควนเสาธง ครั้งที่ 1 การอนุมัติแผนงาน/โครงการงานกองทุนหลักประกันสุขภาพเทศบาลตำบลควนเสาธง ประจำปีงบประมาณ 2562 ยินดีตอนรับคณะกรรมการชุดใหม่ที่ผ่านการคัดเลือกและแต่งตั้งแล้วเมื่อเดือนพฤศจิกายน 2561 ขอเชิญเลขานุการกองทุนดำเนินการประชุมตามวาระการประชุมครับ

นายเพียรชัย เสวตโสธร

เลขานุการกองทุนฯ

ขอรายงานสถานการเงินกองทุนหลักประกันสุขภาพเทศบาลตำบลควนเสาธงการรับ-จ่ายและเงินคงเหลือประจำเดือนกองทุนหลักประกันสุขภาพเทศบาลตำบลควนเสาธง ประจำไตรมาสที่ 1 เดือนตุลาคม – ธันวาคม ปีงบประมาณ 2562 ดังนี้

1. ยอดเงินยกมาจากปี 2561 เป็นเงิน 446,760.12 บาท
2. รายการรับ

* เงินค่าบริการสาธารณสุขที่ได้รับจากสนง.หลักประกันสุขภาพแห่งชาติ จำนวน337,725 บาท
* เงินรับคืนจากการดำเนินแผนงาน/โครงการ/กิจกรรม จำนวน 10,100 บาท
* รวมรายรับ 347,825 บาท

1. รายการจ่าย

- ค่าใช้จ่ายสนับสนุนการบริหาร/พัฒนากองทุนฯ (ประเภทที่ 4) จำนวน 18,500 บาท

- รวมรายจ่าย 18,500 บาท

- ยอดเหลือยกไป จำนวน 776,085.12 บาทครับ ผมขอความเห็นชอบครับ

*มติที่ประชุม เห็นด้วย จำนวน 14 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

**ระเบียบวาระที่ 2 เรื่องรับรองรายงานการประชุมครั้งที่แล้ว**

-รับรอง-

-2-

**ระเบียบวาระที่ 3 เรื่องเพื่อพิจารณา**

นายเพียรชัย เสวตโสธร

เลขานุการกองทุนฯผมขอแจ้งประกาศคณะกรรมการหลักประกันสุขภาพแห่งชาติ ว่าด้วยหลักเกณฑ์การดำเนินงานและบริหารจัดการกองทุนหลักประกันสุขภาพในระดับท้องถิ่นหรือพื้นที่ มาเพื่อทราบและถือเป็นแนวทางปฏิบัติต่อไปครับ

ต่อไปผมขอให้คณะกรรมการพิจารณาอนุมัติแผนงานสุขภาพ/โครงการของปีงบประมาณ 2562 ครับ ซึ่งโครงการทั้งหมดที่ได้เสนอมาจำนวน 78 แผนงาน/โครงการ จำนวนเงินทั้งสิ้น 1,166,920 บาทครับ

นายทวีศักดิ์ ขุนเอียด

กรรมการกองทุนฯ ผมขอสอบถามโครงการผูกรักด้วยวัคซีนครับ ว่าแนวทางการดำเนินงานเป็นอย่างไร

นางสมหมาย วงค์อุทัย

กรรมการกองทุนฯ เนื่องจากทางศูนย์ส่งเสริมสุขภาพชุมชน ไม่ผ่านเกณฑ์ตัวชี้วัด เรื่อง วัคซีน ก็เลยจะจ่ายค่าตอบแทนให้กับ อาสาสมัครสาธารณสุขประจำหมู่บ้าน เพื่อไปติดตามเด็กเพื่อมารับวัคซีนค่ะ

นายทวีศักดิ์ ขุนเอียด

กรรมการกองทุนฯ ถ้าจะจ่ายเป็นค่าตอบแทนให้ อสม.ผมไม่เห็นด้วยครับเนื่องจาก อสม.มีค่าป่วยการอยู่แล้วครับ หรือถ้าในรายละเอียดจะเปลี่ยนเป็นอย่างอื่นก็ให้ปรับแล้วค่อยเสนอมาให้คณะกรรมการฯพิจารณากันอีกรอบหนึ่งครับ

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติแผนงานสุขภาพชุมชนปีงบประมาณ 2562 ครับ*

*มติที่ประชุม เห็นด้วย จำนวน 14 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ด้วยมีหน่วยงานต่างๆได้เสนอโครงการ จำนวน 14 โครงการเพื่อขออนุมัติดังนั้น ผมขอให้คณะกรรมการฯ พิจารณา****โครงการที่ 1*** *โครงการเข้าใจ รู้จัก และตระหนักในการดูแลตนเองของผู้ป่วยเบาหวานครับ*

นางสมหมาย วงค์อุทัย

กรรมการกองทุนฯ  *โครงการนี้ขอแก้ไขเงินเป็น 32,000 บาท วันที่เริ่มดำเนินการโดยเริ่มวันที่ 15 กุมภาพันธ์ 2562 – 30 มิถุนายน 2562 ค่ะ*

นายทวีศักดิ์ ขุนเอียด

กรรมการกองทุนฯ *กิจกรรมที่ 1 ประชุมคืนข้อมูลสุขภาพและแลกเปลี่ยนรู้กลุ่มผู้ป่วยเบาหวาน*

*ขอให้ตัดค่าอาหารว่างและเครื่องดื่มผู้จัดและผู้เกี่ยวข้อง จำนวน 125 บาท*

*กิจกรรมที่ 2 ใส่ใจเข้าใจการดูแลผู้ป่วยเบาหวานตัดค่าอาหารว่างและเครื่องดื่มผู้จัดและผู้เกี่ยวข้อง จำนวน 250 บาท*

*กิจกรรมที่ 3 กินอย่างไร ชะลอไตเสื่อมตัดค่าอาหารว่างและเครื่องดื่มผู้จัดและวิทยากร จำนวน 250 บาทและตัดค่าอาหารกลางวันผู้จัดและวิทยากร จำนวน 375 บาท*

*กิจกรรมที่ 4 ติดตามเฝ้าระวังค่าฯตัดค่าแถบตรวจเลือดจำนวน 20 คนๆละ48 แถบๆละ 9.6 บาท คิดเป็นเงิน 9,216 บาท ตัดค่าอาหารว่างและเครื่องดื่มผู้จัด*

*-3-*

*และวิทยากร จำนวน 250 บาทและตัดค่าอาหารกลางวันผู้จัดและวิทยากร จำนวน 375 บาทครับ* *คงเหลือเงิน 21,159 บาท*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการเข้าใจ รู้จัก และตระหนักในการดูแลตนเองของผู้ป่วยเบาหวาน งบประมาณ 21,159 ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 2*** *โครงการหลีกเลี่ยง เสี่ยงเบาหวาน งบประมาณ 24,000 บาท ครับ*

นางสมหมาย วงค์อุทัย

กรรมการกองทุนฯ *จากการคัดกรองความสี่ยงโรคเบาหวานและโรคความดันโลหิตในกลุ่มประชากรอายุ 38 ปีขึ้นไปของปี 2561 จำนวน 881 คน ซึ่งทั้งสองโรคนี้นอกจากจะเป็นโรคที่รักษาไม่หายแล้วยังมีโรคแทรกซ้อนอื่นๆอีกมากมาย ทางศูนย์จึงเล็งเห็นความสำคัญจึงได้จัดทำโครงการนี้ขึ้นมาค่ะ*

นายทวีศักดิ์ ขุนเอียด

กรรมการกองทุนฯ *กิจกรรมที่ 1 ตัดค่าอาหารว่างและเครื่องดื่มผู้จัดและวิทยากรจำนวน 500 บาท กิจกรรมที่ 2 ตัดค่าอาหารว่างและเครื่องดื่มผู้จัดและวิทยากร จำนวน 125 บาท กิจกรรมที่ 3 ตัดค่าแถบตรวจวัดน้ำตาลกลุ่มเสี่ยงจำนวน 3,264 บาทครับ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการหลีกเสี่ยง เลี่ยงเบาหวาน งบประมาณ 20,111 บาทครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 3*** *โครงการปรับพฤติกรรม เปลี่ยนชีวิต พิชิตโรคความดันโลหิตสูง งบประมาณ 15,500 บาท ครับ*

นางสมหมาย วงค์อุทัย

กรรมการกองทุนฯ *จากโรคความดันโลหิตสูงเป็นโรคไม่ติดต่อเรื้อรังที่มีจำนวนผู้ป่วยเพิ่มคัดกรองความสี่ยงโรคเบาหวานและโรคความดันโลหิตในกลุ่มประชากรอายุ 38 ปีขึ้นไป ส่วนปัจจัยเสี่ยงที่สามารถเปลี่ยนแปลง ได้แก่ การออกกำลังกาย การรับประทานอาหาร การจัดการกับคามเครียด ส่งผลให้เกิดปัญหาสุขภาพระยะยาวทั้งต่อผู้ป่วย ครอบครัว และรัฐบาลที่ต้องแบกรับค่าใช้จ่ายที่สูงขึ้นค่ะ*

นายทวีศักดิ์ ขุนเอียด

กรรมการกองทุนฯ *กิจกรรมที่ 1 ตัดค่าอาหารว่างและเครื่องดื่มผู้จัดและผู้เกี่ยวข้องจำนวน* 100 *บาท กิจกรรมที่ 2 ตัดค่าอาหารว่างและเครื่องดื่มผู้จัดและวิทยากร จำนวน 250 บาท* *ตัดค่าอาหารกลางวันผู้จัดและวิทยากร จำนวน 375 บาท กิจกรรมที่ 3 ตัดค่าอาหารว่างและเครื่องดื่มผู้จัด จำนวน 500 บาทครับ*

*-4-*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการปรับพฤติกรรม เปลี่ยนชีวิต พิชิตโรคความดันโลหิต งบประมาณ 14,275 บาทครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 4*** *โครงการส่งเสริมการออกกำลังกาย งบประมาณ 10,776 บาท ครับ*

นายสนิท ภิวัฒนกุล

กรรมการกองทุนฯ *ด้วยคณะกรรมการหมู่บ้านเล็งเห็นความสำคัญของการดูแลสุขภาพของตนเอง จึงคิดอยากทำโครงการออกกำลังกายเพื่อส่งเสริมสุขภาพเพื่อให้มีสุขภาพพลานามัยดี ซึ่งจะเป็นภูมิคุ้มกันโรคได้เป็นอย่างดีอีกทั้งยังสามารถใช้เวลาว่างให้เกิดประโยชน์และยังเป็นการป้องกันยาเสพติดไม่ให้เข้ามาในเขตพื้นที่ชุมชนได้อีกทางหนึ่งด้วย*

นายทวีศักดิ์ ขุนเอียด

กรรมการกองทุนฯ *ขอให้เพิ่มกลุ่มเป้าหมายด้วยครับ จำนวนวันที่นำเต้นให้ลดจาก 60 วันเป็น 30 วัน สร้างนำเต้นจำนวน 2 คน ไว้สลับกัน และให้ตัดค่าน้ำดื่มออก เนื่องจากให้ผู้ที่มาเต้นนำมาเอง และแนะนำให้มีการหยอดกระปุกคนละสองบาทเพื่อเป็นกองทุนฯในการจ่ายค่าไฟครับ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการส่งเสริมการออกกำลังกาย งบประมาณ 9,576 บาทครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 5*** *โครงการคัดแยกขยะ ลดพาหะนำโรค งบประมาณ 24,076 บาท ครับ*

นางอัญชลี เพียสุระ

ผู้ช่วยเลขานุการกองทุนฯ *เทศบาลตำบลควนเสาธงเป็นท้องถิ่นที่ประสบปัญหาด้านการจัดการขยะมูล ฝอย เนื่องมาจากประชาชนส่วนใหญ่ยังไม่มีการคัดแยกขยะมูลฝอยจากครัวเรือน มูลเหตุที่เกิดขึ้นเนื่องจาก การขาดความรู้ ความเข้าใจและจิตสำนึกเกี่ยวกับขยะมูลฝอยของประชาชนในพื้นที่ ส่งผลให้เกิดแหล่งเพาะพันธุ์เชื้อโรค ดังนั้น เทศบาลตำบลควนเสาธงเล็งเห็นความสำคัญประกอบกับรัฐบาลได้รณรงค์ให้ครัวเรือน ลดปริมาณขยะ ใช้หลักการใช้น้อย ใช้ซ้ำ นำกลับมาใช้ใหม่ สร้างจิตสำนึกและการมีส่วนร่วมในการลดขยะต้นทางของประชาชน*

นายทวีศักดิ์ ขุนเอียด

กรรมการกองทุนฯ *ในส่วนของงบประมาณขอให้แก้ไขรายละเอียดค่าอาหารว่างและเครื่องดื่มเป็นจำนวน 300 คนๆละ 25 บาท/มื้อ ครับ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการคัดแยกขยะ ลดพาหะนำโรค งบประมาณ 24,076 บาทครับ*

*-5-*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 6*** *โครงการส่งเสริมทันตสุขภาพและป้องกันโรคในช่องปากเด็กประถมศึกษาในโรงเรียน งบประมาณ 9,800 บาท ครับ*

นางสมหมาย วงค์อุทัย

กรรมการกองทุนฯ *ด้วยศูนย์ส่งเสริมสุขภาพชุมชนพบปัญหาด้านทันตสุขภาพเป็นปัญหาสำคัญที่พบมากในนักเรียนประถมศึกษาเมื่อเทียบกับโรคอื่นๆที่ตรวจพบในกลุ่มเดียวกันและปัญหาด้านทันตสุขภาพ การฝึกฝนให้เด็กมีทันตสุขนิสัยที่ดีและการส่งเสริมและป้องกันรวมทั้งการบำบัดรักษาในระยะแรกด้วย ดังนั้นจึงได้จัดทำโครงการฯขึ้น*

นายทวีศักดิ์ ขุนเอียด

กรรมการกองทุนฯ *ส่วนของงบประมาณขอตัดค่าตอบแทนเจ้าหน้าที่สาธารณสุขและค่าอาหารว่างและเครื่องดื่มออกครับ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการส่งเสริมทันตสุขภาพและป้องกันโรคในช่องปากเด็กประถมศึกษาในโรงเรียน งบประมาณ 5,600 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 7*** *โครงการเฝ้าระวังมะเร็งปากมดลูกหญิงอายุ 30 ปีขึ้นไป งบประมาณ 20,000 บาท ครับ*

นางสมหมาย วงค์อุทัย

กรรมการกองทุนฯ *มะเร็งปากมดลูกและมะเร็งเต้านมเป็นปัญหาที่กระทบต่อผู้หญิงทั่วโลก ดังนั้นกระทรวงสาธารณสุข จึงได้ประกาศให้การตรวจมะเร็งปากมดลูกเป็นแผนระดับชาติเพื่อเป็นนโยบายหลักในการการป้องกันโรคนี้ตามนโยบายการสร้างหลักประกันสุขภาพทั่วหน้า โดยการให้ความรู้และการค้นหาความผิดปกติของโรค อีกทั้งติดตามการบำบัดรักษาผู้ป่วยตามขั้นตอนอย่างทันท่วงทีต่อไป*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการเฝ้าระวังมะเร็งปากมดลูก หญิงอายุ 30 ปีขึ้นไป งบประมาณ 20,000 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 8*** *โครงการประชุมเชิงปฏิบัติการเท้าสวย ตาแจ่มใส ไตสะอาด งบประมาณ 4,950 บาท ครับ*

-6-

นางสมหมาย วงค์อุทัย

กรรมการกองทุนฯ *ในสถานการณ์การเกิดโรคเบาหวานและโรคความดันโลหิตสูงมี แนวโน้มสูงขึ้นเรื่อยๆ เริ่มมีความชุกค่อนข้างสูงและนำไปสู่การเกิดโรคแทรกซ้อนที่เรื้อรังและรุนแรงได้ ดังนั้น กลุ่มงานบริการจึงได้จัดทำโครงการนี้ขึ้น*

นายทวีศักดิ์ ขุนเอียด

กรรมการกองทุนฯ *ขอให้เพิ่มเติมวิธีการดำเนินงานด้วยครับ*

นายเพียรชัย เสวตโสธร

เลขานุการกองทุนฯ *หากคณะกรรมการฯไม่มีข้อสงสัยแล้วผมขออนุมัติโครงการประชุมเชิงปฏิบัติการเท้าสวย ตาแจ่มใส ไตสะอาด งบประมาณ 4,950 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 9*** *โครงการสุขภาพดี สร้างได้ด้วยมือเรา งบประมาณ 17,400 บาท ครับ*

นายเพียรชัย เสวตโสธร

เลขานุการกองทุนฯ *ผมขอให้ตัดคำว่าทุกรายการสามารถถัวเฉลี่ยกันได้ ในตัวงบประมาณครับเนื่องจากเราต้องอนุมัติจ่ายเป้ฯรายการๆไปครับ หากคณะกรรมการฯไม่มีข้อสงสัยแล้วผมขออนุมัติโครงการสุขภาพดี สร้างได้ด้วยมือเรา งบประมาณ 17,400 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 10*** *โครงการเริ่มที่ปรับเปลี่ยนที่สุขภาพ งบประมาณ 20,000 บาท ครับ*

นายทวีศักดิ์ ขุนเอียด

กรรมการกองทุนฯ *ขอเปลี่ยนแปลงระยะเวลาดำเนินการ เป็นตั้งแต่ 7 กุมภาพันธ์ 2562 – 31 สิงหาคม 2562*

นายเพียรชัย เสวตโสธร

เลขานุการกองทุนฯ *ผมขอให้ตัดคำว่าทุกรายการสามารถถัวเฉลี่ยกันได้ ในตัวงบประมาณครับเนื่องจากเราต้องอนุมัติจ่ายเป็นรายการๆไปครับ หากคณะกรรมการฯไม่มีข้อสงสัยแล้วผมขออนุมัติโครงการเริ่มที่ปรับเปลี่ยนที่สุขภาพ งบประมาณ 20,000 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ***โครงการที่ 11** *โครงการเริ่มปรับเปลี่ยนวันนี้เพื่อสุขภาพที่ดีแบบยั่งยืนในวันหน้า งบประมาณ 21,000 บาท ครับ*

-7-

นายทวีศักดิ์ ขุนเอียด

กรรมการกองทุนฯ *โรคความดันโลหิตสูงซึ่งเป็นปัญหาสำคัญทางสาธารณสุข เป็นกลุ่มโรคที่มีปัจจัยสาเหตุการนำไปสู่โรคจากปัจจัยเสี่ยงร่วมและเสียชีวิตก่อนวัยอันควรครับ ดังนั้น เพื่อให้กลุ่มเสี่ยงสูงโรคความดันโลหิตสูงในเขตรับผิดชอบของโรงพยาบาลส่งเสริมสุขภาพตำบลปลักปอม*

นายเพียรชัย เสวตโสธร

เลขานุการกองทุนฯ *ผมขอให้ตัดคำว่าทุกรายการสามารถถัวเฉลี่ยกันได้ ในตัวงบประมาณครับเนื่องจากเราต้องอนุมัติจ่ายเป็นรายการๆไปครับ หากคณะกรรมการฯไม่มีข้อสงสัยแล้วผมขออนุมัติโครงการเริ่มปรับเปลี่ยนวันนี้เพื่อสุขภาพที่ดีแบบยั่งยืนในวันหน้า งบประมาณ 21,000 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน - เสียง*

*ขอให้คณะกรรมการพิจารณาอนุมัติ****โครงการที่ 12*** *โครงการปรับเปลี่ยนวันละนิดเพื่อสุขภาพที่ดีแบบยั่งยืน งบประมาณ 13,250 บาท ครับ*

นายทวีศักดิ์ ขุนเอียด

กรรมการกองทุนฯ *โรคความดันโลหิตสูงถือเป็นโรคเรื้อรัง และเป็นปัญหาสาธารณสุขที่สำคัญของโลก ถึงแม้ว่าจะมีความเจริญก้าวหน้าทางวิทยาการเกี่ยวข้องกับโรคความดันโลหิตสูง แต่ความชุกและอุบัติการณ์ กลับเพิ่มขึ้นอย่างรวดเร็ว ทั้งในชุมชนเมืองและในชนบท ดังนั้นจึงต้องดำเนินการตามโครงการนี้*

นายเพียรชัย เสวตโสธร

เลขานุการกองทุนฯ *ผมขอให้ตัดคำว่าทุกรายการสามารถถัวเฉลี่ยกันได้ ในตัวงบประมาณครับเนื่องจากเราต้องอนุมัติจ่ายเป็นรายการๆไปครับ หากคณะกรรมการฯไม่มีข้อสงสัยแล้วผมขออนุมัติโครงการปรับเปลี่ยนวันละนิดเพื่อสุขภาพที่ดีแบบยั่งยืน งบประมาณ13,250 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน – เสียง*

*ขอให้คณะกรรมการพิจารณาอนุมัติ****โครงการที่ 13*** *โครงการพัฒนาสุขภาพผู้สูงอายุเพื่อสังคมผู้สูงอายุ 19,600 บาท ครับ*

*นายทวีศักดิ์ ขุนเอียด*

*กรรมการกองทุนฯ ด้วยชมรมผู้เชี่ยวชาญชีวิต มีจำนวนผู้สูงอายุเพิ่มมากขึ้น และจำนวนเพิ่มขึ้นทุกปีถือเป็นการก้าวขึ้นเป็นสังคมผู้สูงอายุอย่างรวดเร็ว ดังนั้นเพื่อเป็นการเตรียมความพร้อมทางชมรมผู้เชี่ยวชาญชีวิตได้จัดตั้งโรงเรียนผู้สูงอายุ เพื่อต้องการแลกเปลี่ยนเรียนรู้ การมีส่วนร่วมให้ผู้สูงอายุมีความสามารถในการดูแลรักษาสุขภาพด้วยกันต่อไป*

*นายเพียรชัย เสวตโสธร*

*เลขานุการกองทุนฯ ผมขอให้ลดค่าอาหารกลางวันจาก 80 บาทเหลือ75 บาทครับ งบประมาณคงเหลือ 19,350 บาท หากคณะกรรมการฯไม่มีข้อสงสัยแล้วผมขอ*

*-8-*

*อนุมัติโครงการพัฒนาสุขภาพผู้สูงอายุเพื่อสังคมผู้สูงอายุ งบประมาณ 19,350 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน – เสียง*

*ขอให้คณะกรรมการพิจารณาอนุมัติ***โครงการที่ 14** *โครงการการดูแลผู้สูงอายุ ผู้พิการ และผู้ป่วยติดบ้าน ติดเตียง ระยะยาว งบประมาณ 70,600 บาท ครับ*

*นายทวีศักดิ์ ขุนเอียด*

*กรรมการกองทุนฯ จากสภาพปัญหาที่พบของผู้พิการ ผู้สูงอายุและผู้ป่วยติดบ้าน ติดเตียง ของโรงพยาบาลส่งเสริมสุขภาพตำบลบ้านปลักปอม ซึ่งจากผลการดำเนินงานการเยี่ยมบ้านและการดูแลต่อเนื่องที่บ้าน พบว่าภาระงานและขาดบุคลากรจนทำให้เกิดการขาดความครอบคลุมและต่อเนื่อง ดังนั้น รพ.สต.บ้านปลักปอมจึงคิดค้นที่จะช่วยให้ผู้ป่วยในเขตรับผิดชอบได้รับการดูแลอย่างต่อเนื่องที่บ้านต่อไป และในงบประมาณที่จัดซื้อเครื่องผลิตออกซิเจน เป็นเงิน 45,000 บาท จะจัดซื้อในช่วงปลายปีโดยดูเงินคงเหลือก่อนครับ และตอนนี้ขออนุมัติค่าตอบแทนและค่าวัสดุการแพทย์ เป็นเงิน 25,600 บาทครับ*

นายเพียรชัย เสวตโสธร

เลขานุการกองทุนฯ *ผมขอให้ตัดคำว่าทุกรายการสามารถถัวเฉลี่ยกันได้ ในตัวงบประมาณครับเนื่องจากเราต้องอนุมัติจ่ายเป็นรายการๆไปครับ หากคณะกรรมการฯไม่มีข้อสงสัยแล้วผมขออนุมัติโครงการการดูและผู้สูงอายุ ผู้พิการ และผู้ป่วยติดบ้าน ติดเตียง ระยะยาว งบประมาณ 25,600 บาท ครับ*

*มติที่ประชุม เห็นด้วย จำนวน 13 เสียง*

*ไม่เห็นด้วย จำนวน – เสียง*

*ไม่ประสงค์ออกเสียง จำนวน – เสียง*

วันนี้ผมต้องขอขอบคุณคณะกรรมการทุกท่านอีกครั้งหนึ่งครับ ขอขอบคุณมากครับและขอปิดการประชุม

ปิดประชุม เวลา 16.30 น.

(ลงชื่อ).......................................................ผู้จดรายงานการประชุม

(นางอัญชลี เพียสุระ)

กรรมการและผู้ช่วยเลขานุการกองทุนฯ

-9-

(ลงชื่อ).......................................................ผู้ตรวจรายงานการประชุม

(นายเสกสรรค์ สีสอาด)

รองปลัดเทศบาล รักษาราชการแทน

หัวหน้าสำนักปลัด

(ลงชื่อ).......................................................ผู้ตรวจรายงานการประชุม

(นายเพียรชัย เสวตโสธร)

เลขานุการกองทุนฯ

(ลงชื่อ).......................................................ผู้รับรองรายงานการประชุม

(นายหร้อหีม นวลดำ)

ประธานกองทุนหลักประกันสุขภาพเทศบาลตำบลควนเสาธง